“ท็อปส์” ฉลองตรุษจีน รวมของไหว้มงคลสุดเอ็กซ์คลูซีฟ เสริมเฮงรับปีกระต่ายทอง
“ท็อปส์” ฉลองตรุษจีน รวมของไหว้มงคลสุดเอ็กซ์คลูซีฟ เสริมเฮงรับปีกระต่ายทอง พร้อมเปิดพรีออเดอร์ ช้อปสะดวกทุกช่องทางสุดคุ้มก่อนใคร                         
“ท็อปส์” ฉลองตรุษจีน รวมของไหว้มงคลสุดเอ็กซ์คลูซีฟ เสริมเฮงรับปีกระต่ายทอง พร้อมเปิดพรีออเดอร์ ช้อปสะดวกทุกช่องทางสุดคุ้มก่อนใคร
11 ม.ค. 2566

นายสเตฟาน คูม ประธานเจ้าหน้าที่บริหาร กลุ่มฟู้ด บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC กล่าวว่า ตรุษจีนนับเป็นเทศกาลสำคัญที่จะมากระตุ้นบรรยากาศการจับจ่ายอย่างต่อเนื่องจากเทศกาลปีใหม่ ประกอบกับภาครัฐมีมาตรการช้อปดีมีคืน ซึ่งท็อปส์ทุกสาขาได้เข้าร่วมโครงการดังกล่าว โดยลูกค้าสามารถออกใบกำกับภาษีและนำไปลดหย่อนได้เต็มจำนวน 40,000 บาท ส่งผลให้การจับจ่ายของประชาชนมีความคึกคักตั้งแต่ต้นปี เพื่อรองรับความต้องการของพี่น้องชาวไทยเชื้อสายจีนในช่วงเทศกาลตรุษจีน
ทั้งนี้ท็อปส์ในฐานะผู้นำตัวจริงที่คัดสรรสินค้าจากทั่วทุกมุมโลก จึงต้องการส่งมอบประสบการณ์การช้อปสินค้าที่ดีที่สุดในทุกช่วงเวลาตามแนวคิด Every Day DISCOVERY จึงได้จัดแคมเปญ “HAPPY CHINESE NEW YEAR 2023” โดยให้ความสำคัญกับการจัดเตรียมสินค้า ทั้งชุดไหว้มหามงคลที่คัดสรรอย่างดีที่สุดจากร้านดังและเป็นชุดไหว้สุดพิเศษมีจำหน่ายที่ท็อปส์เท่านั้น ชุดไหว้คุณภาพในราคาสุดประหยัด สินค้าของไหว้ที่ครบครันมากที่สุด เพื่อให้ลูกค้าได้เลือกซื้อสินค้าที่มีคุณภาพ มาที่เดียวครบทุกความต้องการ สะดวกสบายอยู่ที่ไหนก็ช้อปได้ผ่านช่องทางออมนิชาแนลที่สมบูรณ์แบบที่สุด โดยมีเจ้าหน้าที่ผู้เชี่ยวชาญให้บริการช่วยช้อปเสมือนมาเลือกซื้อสินค้าด้วยตัวเองผ่าน Tops Online และ Personal Shopper
อีกทั้งสามารถพรีออเดอร์ชุดไหว้ก่อนใคร และยังได้ร่วมกิจกรรมสุดเอ็กซ์คลูซีฟกับ อาจารย์ช้าง ทศพร ศรีตุลา กูรูชื่อดังด้านโหราศาสตร์จีนกับกิจกรรม Discover the Lucky ร่วมทริปไหว้พระขอพร ตอกย้ำความเป็นเบอร์ 1 ฟู้ดรีเทลของไทย ตอบโจทย์ทุกความต้องการ ของลูกค้าทุกเจเนอเรชันในทุกเทศกาลสำคัญ
สำหรับเทศกาลตรุษจีนปีกระต่ายทอง ท็อปส์ชวนค้นพบประสบการณ์ช้อปปิ้งที่แตกต่างกับสินค้า Discover Newness ให้ลูกค้าได้เลือกสรรของไหว้ที่ดีที่สุด จำหน่ายเฉพาะที่ท็อปส์เท่านั้นเพื่อแสดงความเคารพต่อบรรพบุรุษและเสริมสิริมงคลให้ลูกหลาน อาทิ ชุดซาแซฮองเฮาเงินเหลือกินเหลือใช้, ชุดโหงวแซเพิ่มสุข พูลทรัพย์ รับความก้าวหน้า, ชุดซาแซประหยัด ที่คัดสรรของไหว้เกรดพรีเมียมพร้อมจัดเซตจำหน่ายในราคาสุดคุ้ม, เซทมงคลอาหารไหว้ซีฟู้ดพรีเมี่ยม เซทมงคลอาหารไหว้ซีฟู้ดหม้อไฟ เค้กส้มแซลมอนมงคล จากธรรมชาติซีฟู้ดที่คัดสรรสุดยอดซีฟู้ดทั้งกุ้งมังกร หอยเป๋าฮื้อ แซลมอน สื่อถึงความหมายมงคลและความรุ่งเรือง, พิเศษกับชุดไหว้สุดเอ็กซ์คลูซีฟซึ่งร่วมกับบุญตงกี่ร้านอาหารชื่อดัง ได้แก่ บุญตงกี่ชุดไหว้มหามงคล ชุดไหว้ร่ำรวยทรัพย์ และชุดไหว้มั่งมี จำหน่ายผ่าน Tops Online และ Personal Shopper
นอกจากนั้นยังมีขนมมงคลนานาชนิด เช่น ขนมปุยฝ้ายปลาคราฟ, พุ่มซิ่วท้อโดม, พายเปี๊ยะจากฮั่วเซ่งฮง, ชุดปลาดิบรวม ซูชิเค้กภูเขาไฟจากไคเซนมารุ, ชุดผลไม้มงคลพรีเมี่ยม, ส้มนานาชนิด, แอปเปิ้ลฟูจิพิมพ์อักษรมงคล, กระดาษไหว้บรรพบุรุษในรูปแบบพิเศษ ชุดไหว้เทพเจ้าไฉ่ซิงเอี๊ยะ ฯลฯ
พิเศษ! กับโปรโมชั่นฉลองตรุษจีนที่ท็อปส์จัดเต็มตลอดเดือนมกราคม ได้แก่ 
1.พรีออเดอร์ชุดไหว้ก่อนใครรับส่วนลดและ Gift Voucher สั่งจองชุดไหว้ตรุษจีนที่ร่วมรายการล่วงหน้าที่ท็อปส์สาขาที่ร่วมรายการ และ Tops Online ครบ 2,000 บาทขึ้นไป/ใบเสร็จ ลดทันที่ 150 บาท และรับเพิ่ม Gift Voucher 50 บาท เมื่อสั่งจองชุดไหว้ผ่าน Personal Shopper ครบ 2,500 บาทขึ้นไป/ใบเสร็จ ตั้งแต่วันนี้ – 17 มกราคม 2566
2.ตรุษจีนล้างบ้านรับทรัพย์ รับฟรี Gift Voucher มูลค่า 100 บาท เมื่อช้อปสินค้าที่ร่วมรายการครบ 800 บาทขึ้นไป/ใบเสร็จ ตั้งแต่วันนี้ – 24 มกราคม 2566
3.ช้อป ครบ คุ้ม ตรุษจีนรับโชค ช้อปครบ 500 บาทขึ้นไป/ใบเสร็จ รับ 1 สิทธิ์เสี่ยงเซียมซีผ่านไลน์ @TopsThailand ลุ้นรับรางวัล ตั้งแต่วันนี้ – 24 มกราคม 2566
4.กิจกรรม Discover the Lucky ทริปไหว้พระขอพรเสริมสิริมงคลกับอาจารย์ช้าง ทศพร ศรีตุลา สำหรับลูกค้าที่มียอดช้อปสูงสุด 20 ท่าน จากการซื้อสินค้าตั้งแต่วันที่ 11 มกราคม – 7 กุมภาพันธ์ 2565 ที่ท็อปส์, ท็อปส์ ออนไลน์ และ Personal Shopper พิเศษ เมื่อช้อปผ่าน Personal Shopper ได้ยอดซื้อสะสม 2 เท่า
ด้าน อาจารย์ช้าง ทศพร ศรีตุลา กูรูชื่อดังด้านโหราศาสตร์จีน กล่าวว่า วันตรุษจีนในปีนี้ตรงกับวันอาทิตย์ที่ 22 มกราคม 2566 นับเป็นหนึ่งในเทศกาลที่สำคัญของชาวจีน เป็นประเพณีที่สืบทอดกันมาอย่างยาวนาน ถือเป็นวันขึ้นปีใหม่ตามปฏิทินจีน และเป็นช่วงเวลาสำคัญที่ลูกหลานชาวจีนจะแสดงความกตัญญูต่อบรรพบุรุษ จึงจำเป็นต้องคัดสรรของไหว้ที่ดีที่สุดเพื่อใช้แสดงความเคารพ ซึ่งพฤติกรรมการเลือกซื้อของเซ่นไหว้ของผู้คนก็ได้เปลี่ยนแปลงไปตามยุคสมัยอย่างเห็นได้ชัด เนื่องจากปัจจุบันมีทางเลือกในการซื้อสินค้ามากขึ้น คนรุ่นใหม่หันมาให้ความสนใจกับชุดไหว้สำเร็จรูปที่มีให้เลือกซื้อผ่านทางออนไลน์ เพื่อความสะดวกสบายและรวดเร็ว
โดยอาหารและวัตถุดิบที่คัดสรรมาไว้ในชุดไหว้ล้วนแต่มีความหมายที่ดี อาทิ ไก่ หมายถึง ความเจริญก้าวหน้าในหน้าที่การงาน และความขยันขันแข็ง, เป็ด หมายถึง ความสามารถอันหลากหลายและความบริสุทธิ์ และอีกหนึ่งการไหว้ที่สำคัญ คือ การไหว้เทพเจ้าไฉ่ซิงเอี๊ยหรือเทพเจ้าแห่งโชคลาภ เพื่อขอพรให้เจริญรุ่งเรือง โดยฤกษ์มงคลปีนี้ ตรงกับวันที่ 21 มกราคม 2566 ตั้งแต่เวลา 23.00-00.59 น. และทิศมงคลสำหรับการไหว้ได้แก่ ทิศตะวันออก